30 लाख में बनेगी झंडा चौक से पत्थरवाला बाजार तक सड़क
कुंडी तालाब के सौंदर्यीकरण में घटिया निर्माण सामग्री की शिकायत मिली, स्पीकर के हाथ में टूट गई टाइलें
भास्करन्यूज | जगाधरी
जगाधरीकेझंडा चौक से पत्थरवाला बाजार तक बनने वाली सड़क के निर्माण कार्य का शुभारंभ बुधवार को विधानसभा स्पीकर कंवरपाल गुर्जर ने किया। करीब 30 लाख रुपए की लागत से बनने वाली इस सड़क से राहगीर को काफी फायदा होगा। सड़क निर्माण पर डिस्ट्रिक प्लान के तहत 18 लाख रुपए नगर निगम की ओर से 12 लाख खर्च किए जाएंगे। दरअसल जगाधरी की इस मुख्य सड़क की हालत काफी समय से जर्जर है। कई जगह सड़क पर गड्ढे तक बन गए। बरसाती दिनों में ये गड्ढे पानी से भर जाते थे। जिसके कारण हादसों की आशंका बनी रहती थी। काफी समय से लोग इस सड़क के निर्माण की बात कह रहे थे। विस स्पीकर कंवरपाल ने स्वयं शिकायत मिलने के बाद सड़क निर्माण के आदेश दिए थे। उनकी ओर से यहां पौधरोपण भी किया गया था।
सड़क का शुभारंभ करने के बाद विस अध्यक्ष सीधे कुंडी तालाब पहुंचे। 36 लाख रुपए की लागत से जगाधरी के कुंडी तालाब के सौंदर्यीकरण का कार्य चल रहा है। यहां कुछ लोगों ने निर्माण में ठेकेदार पर घटिया निर्माण सामग्री के इस्तेमाल का आरोप लगाया। इसके तुरंत बाद विस अध्यक्ष ने दो टाइलें हाथ में उठाकर उन्हें आपस में मार दिया। जिसकी वजह से दोनों टाइलें टूटकर बिखर गई।
ये देखकर कंवरपाल ने निगम अधिकारियों को उच्च गुणवत्ता वाली सामग्री निर्माण में इस्तेमाल करने के आदेश दिए। उन्होंने साफ कहा कि अगर कहीं घटिया निर्माण सामग्री के इस्तेमाल की शिकायत मिली तो सख्त कार्रवाई होगी। मौके पर उपायुक्त डॉ. एसएस फूलिया, मेयर सरोजबाला, ज्वाइंट कमिश्नर प्रेमचन्द, कार्यकारी अधिकारी विजय पाल यादव, सचिव राजेन्द्र प्रसाद, कार्यकारी अभियंता रमेश मढान, एमई गोपाल कलावत, जेई रवि ओबराय सेनेटरी इंस्पेक्टर निरीक्षक अनिल नैन, भवन निरीक्षक विपिन भूरा, शैलेन्द्र जौहर, प्रदीप कुमार, महेन्द्र खदरी, अशोक मेहंदीरत्ता, संजीव गर्ग समेत गणमान्य लोग मौजूद थे।
मेरे साथ हो रहा है
भेदभाव : सेठी
उधरवार्ड नंबर-4 के भाजपा पार्षद मौजी सेठी ने अपने साथ भेदभाव होने के आरोप लगाए। सेठी ने बताया कि कुंडी तालाब उनके वार्ड में है। विस स्पीकर कंवरपाल स्वयं तालाब के सौंदर्यीकरण का निरीक्षण करने आए। मगर किसी अधिकारी ने इसकी सूचना उन्हें देने की जरुरत नहीं समझी। सेठी ने कहा कि साजिश के तहत उनकी अनदेखी हो रही है। मामले की शिकायत वे जल्द ही सीएम मनोहर लाल खट्टर को भेजेंगे।
जगाधरी| सड़कोंको शुभारंभ करते स्पीकर कंवरपाल गुर्जर, डीसी अन्य अधिकारी।
hin_Deva hin_Deva bho_Deva hin_Deva hin_Deva hin_Deva hin_Deva mag_Deva hin_Deva awa_Deva